Ma$arati

Mathias Nordby (født 15. juli 1991 på Hamar) er en norsk street art-kunstner og designer med kunstnernavnet Ma$arati. Gjennom malerier, tegninger, klesdesign og tatoveringer skaper han verker som kjennetegnes ved sterke farger, kraftfulle strøk og linjer. Motivene er ofte naivistiske og humoristiske og i varierende grad figurative eller til dels abstrakte med referanser til hip hop-kulturen, rap-musikk og amerikansk popkultur.

Utdannelse 
Ma$arati har to års kunstutdannelse fra Einar Granum Kunstfagskole i Oslo.

Kunstnerisk uttrykk 
Ma$aratis arbeider er inspirert av hip hop- og rap-kulturen samt street art og er gjerne utført på store formater. Teknikken er som oftest acrylmaling, sprayboks og fettstifter på lerret samt tegninger på papir med fettstift. Et tilbakevendende motiv er dyr, ofte sterkt karikert eller abstrahert. Hester, fugler, katter og eksotiske dyr gjenskapes i hans særegne, naivistiske stil. 

Han lager også klesdesign og maler, tegner og spraymaler på skinnjakker, bomullsjakker og jeansbukser.

TV-serie 
I januar 2021 hadde TV 2 premiere på en 16 episoders reality-TV-serie med tittelen Broslo, som handlet om kunstnerduoen Jonny Aaseth og Nikko Gyllenhammar. Duoen samarbeider under kunstnernavnet Broslo. I TV-serien medvirker også Ma$arati.

Utstillinger 
 2021 - «FOREVER(LOST.FOREVER», galleri HERVOLD, Stavanger
 2021 – «The Nightmares of My Dreams», Kunstbanken, Hamar 
 2021 – «BROSLO & Ma$arati», H3 Arena, Fornebu
 2019 – «4 Elements», Vanderplas, New York
 2019 – «Wildlife pt. 2», Galleri Fineart, Kragerø
 2019 – «Wildlife», Galleri Fineart, Oslo
 2018 – «X», Galleri Punkt, Fornebu, X Games
 2018 – «Juleutstilling», Galleri Fineart, Oslo
 2017 – «Safari thru the concrete jungle», Hamar, POP UP part 2
 2017 – «Animalsafari», Vulkan, Øyanatt, Oslo, POP UP
 2017 – «Friends for ever», Oslo, Mardu & Dean, POP UP
 2017 – «FRIENDS Festival 3», Hollywood
 2016 – «Ma$araticomesthru», Påfuglen, Oslo
 2016 – «No church in tha Wild», NMNP, Stavanger
 2016 – Galleri Lyssky, Oslo
 2015 – NMNP, Stavanger
 2014 – «Masse Rart I», Galleri KITCH, Oslo, Steen & Strøm

Referanser 

Norske malere
Personer fra Hamar kommune